αγαθαι τυχαι. αρχοντος εν δελφοις πραξια εν αθηναις φιλωνος εδοξε ται πολει [ε]ν αγοραι τελειωι συμ ψαφοις ταις εννομοις επειδη τετραπολεις αποστειλαντες πρεσβευτας διοφαντον καλλισθενη λυσιθεον [υ]πεμνασαν και ανενεωσαντο ταν υπαρχουσαν αυτοις οικε[ιο]τατα ποτι τε τον θεον και ταμ πολιν και τιμεοντες διατελεοντι τον θεον μετα πασας ευσεβειας δεδοχθαι ται πολει καταμονο[υς] ειμεν εν τον απαντα χρονον τας αναγεγραμμενας αυτοις εν τ[ωι] [ι]ερωι του απολλωνος προεδριας και τιμας και θυειν αυτους επι των βωμων καθαπερ δελφους κατα τα πατρια επαινεσαι δε και το [κ]οινον των τετραπολεων και στεφανωσαι δαφνας στεφανωι τ[ωι] [π]αρα [τ]ου θεου καθως πατριον εστι δελφοις ευσεβειας ενεκεν κ[αι] [φ]ιλοτιμιας αν εχοντες διατελεοντι ποτι τε τον θεον και τα[μ] [π]ολιν επαινεσαι δε και τους πρεσβευτας διοφαντον καλλισθε[νη] λυσιθεον διοτι καλως και ενδοξως εποιησαντο ταν επι[δαμιαν κ]αλεσαι δε αυτους και επι ξενια εν το πρυτανειον [αναγραψα]ι δε το ψαφισμα τους αρχοντας επι τον των αθηναιω[ν θησ]αυ[ρον].
Phokis — Delphi — 178 BC — SIG(3) 637
 178 BC 